《赠李郎中》
唐代·杨浚

仙郎早朝退，直省卧南轩。院竹自成赏，阶庭寂不喧。

焚香开后阁，起草闭前门。礼乐风流美，光华星位尊。

荣兼朱绂贵，交乃布衣存。是日登龙客，无忘君子恩。

作者简介：《全唐诗》收其《送刘散员赋得陈思王诗明月照高楼》诗1首，小传云为“贞观时人”。按此诗出《文苑英华》卷二八五。从同唱诸人事迹看，此诗应为隋时作。其人是否入唐，尚无确證。